ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035437 

ขอให้ปรับปรุงการให้บริการของเจ้าหน้าที่สาธารณสุขศูนย์บริการสาธารณสุข 66 ตำหนักพระแม่กวนอิม โชคชัย 4 แขวงลาดพร้าว เขตลาดพร้าว กรุงเทพมหานคร เนื่องจากวันที่ 6 กันยายน 2566 เวลาประมาณ 10.50 น. ผู้ร้องแจ้งว่าได้มีเจ้าหน้าที่สาธารณสุขคาดว่าเป็นเจ้าหน้าที่ของศูนย์บริการสาธารณสุข 66 ตำหนักพระแม่กวนอิม โชคชัย4 หรือคาดว่าเป็นเจ้าหน้าที่จากศูนย์ภาวนา (ระบุตามผู้ร้องแจ้ง) มาให้บริการตรวจสุขภาพแก่ประชาชน ในบริเวณพื้นที่ใกล้กับบ้านของผู้ร้อง ซึ่งอยู่บ้านเลขที่ 53 ซอยนาคนิวาส 24 ถนนนาคนิวาส แขวงลาดพร้าว เขตลาดพร้าว กรุงเทพมหานคร ซึ่งบริเวณนั้นจะอยู่เยื้องกับชุมชนนกแก้ว โดยมีเจ้าหน้าที่เพศหญิง 3 คน และเจ้าหน้าที่เพศชายขับรถ 1 คน รวมทั้งหมด 4 คน (ไม่ทราบชื่อและรูปพรรณสัณฐาน) ได้เข้ามาให้บริการ ผู้ร้องพบเห็นว่าเจ้าหน้าที่ได้มีการเข้ามาตรวจสุขภาพบริเวณตรงข้ามบ้านของผู้ร้อง ผู้ร้องจึงได้สอบถามกับทางเจ้าหน้าที่ว่า "ตรวจอะไร" เจ้าหน้าที่ซึ่งเป็นเพศหญิง (ไม่ทราบชื่อ) อายุประมาณ 30-40 ปี ส่วนสูงประมาณ 165-167 เซนติเมตร รูปร่างสูง อวบ ผิวขาว เจ้าหน้าที่แจ้งว่า "เบาหวานกับความดัน" จากนั้นผู้ร้องจึงได้สอบถามว่า "ทำไมไม่ตรวจผมบ้าง" ซึ่งเจ้าหน้าที่ดังกล่าวไม่ได้ตอบกลับแต่อย่างใด เพียงแต่ยิ้ม แล้วเดินขึ้นรถไป ผู้ร้องแจ้งว่า "ตนป่วยเป็นโรคหลายโรค เช่น โรคมะเร็งต่อมน้ำเหลือง โรคมะเร็งโพรงจมูก และไซนัส ซึ่งตนไม่มีบุตรอาศัยอยู่กับแม่บ้าน 2 คน ทั้งที่มีอาการป่วยแต่ก็ยังต้องไปหาขับแท็กซี่" และแจ้งว่า "เมื่อประมาณ 2 ปีที่แล้ว เจ้าหน้าที่ฯ ตรวจทุกบ้าน" (ระบุตามผู้ร้องแจ้ง) จากกรณีดังกล่าวผู้ร้องเห็นว่าเจ้าหน้าที่ควรให้บริการตรวจโรคดังกล่าวกับประชาชนทุกคน ไม่ควรเลือกปฏิบัติ ผู้ร้องต้องการให้ย้ายเจ้าหน้าที่กลุ่มดังกล่าวออกจากพื้นที่ และประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่สาธารณสุขฯ ดังกล่าว เพื่อความพึงพอใจของประชาชนที่ใช้บริการต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata